ՀԱՎԵԼՎԱԾ ԹԻՎ 2

Եվրասիական տնտեսական միության տվյալների մոդելի մասին հիմնադրույթի

**ՊԱՀԱՆՋՆԵՐ**

Եվրասիական տնտեսական միության տվյալների մոդելի նկարագրությանը ներկայացվող

I. Ընդհանուր դրույթներ

1. Սույն պահանջները կիրառվում են Եվրասիական տնտեսական միության (այսուհետ՝ Միություն) տվյալների մոդելի ստեղծման ու զարգացման ընթացքում և դրանցով սահմանվում են Միության տվյալների մոդելի որոշակի տարբերակի նկարագրության համար օգտագործվող փաստաթղթերի կազմին ու կառուցվածքին ներկայացվող պահանջները։

2. Միության տվյալների մոդելի նկարագրությունը ներկայացվում է փաստաթղթերի լրակազմի տեսքով, որոնք պարունակում են Միության տվյալների մոդելի օբյեկտների նկարագրությունը՝ դրանց համակարգման մակարդակներին համապատասխան։

3. Փաստաթղթերի լրակազմը ներառում է՝

ա) Միության՝ տվյալների բազիսային մոդելի կազմում ընդգրկված՝ տվյալների մոդելի օբյեկտների նկարագրությունը (այսուհետ՝ տվյալների բազիսային մոդելի նկարագրություն) պարունակող փաստաթուղթ.

բ) Միության՝ տվյալների մոդելի առարկայական ոլորտների տվյալների մոդելների կազմում ընդգրկված՝ տվյալների մոդելի օբյեկտների նկարագրությունը պարունակող փաստաթղթեր (այսուհետ՝ առարկայական ոլորտի տվյալների մոդելի նկարագրություն)։

II. Տվյալների բազիսային մոդելի նկարագրությանը ներկայացվող պահանջները

4. Տվյալների բազիսային մոդելի նկարագրությունը պետք է պարունակի հետևյալ բաժինները՝ բերված կարգով՝

1) ընդհանուր դրույթները.

2) հիմնական հասկացությունները.

3) օգտագործվող նշանագրման մասին համաձայնությունը.

4) տվյալների բազիսային մոդելի կառուցվածքը.

5) պատկերացում և պարզունակ տիպերը.

6) տվյալների բազային տիպերը.

7) տվյալների ընդհանուր պարզ տիպերը.

8) տվյալների ընդհանուր պարզ տարրերը.

9) տվյալների ընդհանուր ագրեգացված տիպերը.

10) տվյալների ընդհանուր ագրեգացված տարրերը.

11) հավելվածները։

5. «Ընդհանուր տեղեկություններ» բաժնում բերվում են՝

1) Միության մարմինների ակտերի մասին տեղեկություններ, որոնց հիման վրա մշակվել է տվյալների բազիսային մոդելը.

2) տվյալների բազիսային մոդելի մշակման նպատակները.

3) այն ստանդարտների և առաջարկությունների մասին տեղեկություններ, որոնք հաշվի առնելով մշակվել է տվյալների բազիսային մոդելը։

6. «Եզրույթներ և սահմանումներ» բաժնում բերվում է տվյալների բազիսային մոդելը նկարագրելիս օգտագործվող հասկացությունների նկարագրությունը։

7. «Պատկերացում և պարզունակ տիպեր» բաժնում բերվում է օգտագործման համար թույլատրելի պատկերացումների ցանկը, ինչպես նաև տվյալների բազային տիպերի արժեքների ոլորտները որոշելու համար օգտագործվող պարզունակ տիպերի նկարագրությունը։

8. «Օգտագործվող նշանագրման մասին համաձայնություն» բաժնում բերվում են կանոններ, որոնց համապատասխան նկարագրվում են տվյալների բազիսային մոդելի օբյեկտները։

9. «Տվյալների բազիսային մոդելի կառուցվածք» բաժնում բերվում է տվյալների բազիսային մոդելը կազմող օբյեկտների տեսակների ցանկը։

10. «Տվյալների բազային տիպեր» բաժնում բերվում են՝

1) տվյալների բազային տիպերի մասին ընդհանուր տեղեկություններ.

2) անվանումների տարածությունների մասին տեղեկություններ՝ նշելով անվանումների տարածության նույնականացուցիչն ու նախածանցը.

3) տվյալների բազային տիպերի ցանկը.

4) տվյալների բազային տիպերի դասերի դիագրամը։

11. «Տվյալների ընդհանուր պարզ տիպեր», «Տվյալների ընդհանուր պարզ տարրեր», «Տվյալների ընդհանուր ագրեգացված տիպեր», «Տվյալների ընդհանուր ագրեգացված տարրեր» բաժիններում, սույն պահանջների IV բաժնով նախատեսված դրույթներին համապատասխան, բերվում են՝

1) տվյալների բազիսային մոդելի օբյեկտների մասին ընդհանուր տեղեկություններ.

2) անվանումների տարածությունների մասին տեղեկություններ՝ նշելով անվանումների տարածության նույնականացուցիչն ու նախածանցը, ինչպես նաև ներմուծվող անվանումների տարածությունների ցանկը.

3) տվյալների բազիսային մոդելի օբյեկտների ցանկը.

4) տվյալների ագրեգացված տիպերի բաղադրիչների կազմի նկարագրությունը («Տվյալների ընդհանուր ագրեգացված տիպեր» բաժնի համար)։

12. Հավելվածում, սույն պահանջների IV բաժնով նախատեսված դրույթներին համապատասխան, բերվում է նախորդ տարբերակի համեմատ տվյալների բազիսային մոդելի փոփոխությունների նկարագրությունը։

III. Առարկայական ոլորտի տվյալների մոդելի   
նկարագրությանը ներկայացվող պահանջները

13. Առարկայական ոլորտի տվյալների մոդելի նկարագրությունը ձևավորվում է միասնական կառուցվածք ունեցող փաստաթղթերի լրակազմի տեսքով։ Յուրաքանչյուր փաստաթուղթ պարունակում է որոշակի առարկայական ոլորտում ընդգրկված՝ Միության տվյալների մոդելի օբյեկտների նկարագրությունը։

14. Առարկայական ոլորտի տվյալների մոդելի նկարագրությունը պետք է պարունակի հետևյալ բաժինները՝ բերված կարգով՝

1) ընդհանուր տեղեկություններ.

2) եզրույթներ և սահմանումներ.

3) օգտագործվող նշանագրման մասին համաձայնությունը.

4) առարկայական ոլորտի տվյալների մոդելի կառուցվածքը.

5) տվյալների կիրառական պարզ տիպեր (առկայության դեպքում).

6) տվյալների կիրառական պարզ տարրեր (առկայության դեպքում).

7) տվյալների կիրառական ագրեգացված տիպեր (առկայության դեպքում).

8) տվյալների կիրառական ագրեգացված տարրեր (առկայության դեպքում).

9) հավելվածներ։

15. «Ընդհանուր տեղեկություններ» բաժնում բերվում են՝

1) Միության մարմինների ակտերի մասին տեղեկություններ, որոնց հիման վրա մշակվել է առարկայական ոլորտի տվյալների մոդելը.

2) առարկայական ոլորտի տվյալների մոդելի մշակման նպատակները.

3) այն ստանդարտների և առաջարկությունների մասին տեղեկություններ, որոնք հաշվի առնելով մշակվել է առարկայական ոլորտի տվյալների մոդելը։

16. «Եզրույթներ և սահմանումներ» բաժնում բերվում է առարկայական ոլորտի տվյալների մոդելը նկարագրելիս օգտագործվող հասկացությունների նկարագրությունը։

17. «Օգտագործվող նշանագրման մասին համաձայնություն» բաժնում բերվում են կանոններ, որոնց համապատասխան նկարագրվում են առարկայական ոլորտի տվյալների մոդելի օբյեկտները։

18. «Առարկայական ոլորտի տվյալների մոդելի կառուցվածք» բաժնում բերվում է առարկայական ոլորտի տվյալների մոդելը կազմող օբյեկտների տեսակների ցանկը։

19. «Տվյալների կիրառական պարզ տիպեր», «Տվյալների կիրառական պարզ տարրեր», «Տվյալների կիրառական ագրեգացված տիպեր», «Տվյալների կիրառական ագրեգացված տարրեր» բաժիններում, սույն պահանջների IV բաժնով նախատեսված դրույթներին համապատասխան, բերվում են՝

1) առարկայական ոլորտի տվյալների մոդելի օբյեկտների մասին ընդհանուր տեղեկություններ.

2) անվանումների տարածությունների մասին տեղեկություններ՝ նշելով անվանումների տարածության նույնականացուցիչն ու նախածանցը, ինչպես նաև ներմուծվող անվանումների տարածությունների ցանկը.

3) առարկայական ոլորտի տվյալների մոդելի օբյեկտների ցանկը.

4) տվյալների ագրեգացված տիպերի բաղադրիչների կազմի նկարագրությունը («Տվյալների կիրառական ագրեգացված տիպեր» բաժնի համար)։

20. Հավելվածում, սույն պահանջների IV բաժնով նախատեսված դրույթներին համապատասխան, բերվում է նախորդ տարբերակի համեմատ առարկայական ոլորտի տվյալների մոդելի փոփոխությունների նկարագրությունը։

IV. Միության տվյալների մոդելի օբյեկտների նկարագրությունների ձևակերպմանը ներկայացվող պահանջները

21. Ներմուծվող անվանումների տարածությունների ցանկը բերվում է աղյուսակի ձևով՝ օրինակի համաձայն՝

|  |  |  |
| --- | --- | --- |
| Համարը՝ ը/կ | Անվանումների տարածության նույնականացուցիչը | Նախածանցը |
| 1 | 2 | 3 |
|  |  |  |

Սյունակ 1-ում նշվում է ներմուծվող անվանումների տարածության հերթական համարը։

Սյունակ 2-ում նշվում է ներմուծվող անվանումների տարածության նույնականացուցիչը։

Սյունակ 3-ում նշվում է ներմուծվող անվանումների տարածության նախածանցը (համառոտ նշագիրը)։

Օրինակ՝

|  |  |  |
| --- | --- | --- |
| Համարը՝ ը/կ | Անվանումների տարածության նույնականացուցիչը | Նախածանցը |
| 1 | 2 | 3 |
| 1 | um:EEC:M:BaseDataTypes:vl .0.0 | bdt |

22. Պարզունակ տիպերի ցանկը բերվում է տվյալների բազիսային մոդելի նկարագրության մեջ՝ աղյուսակի ձևով՝ օրինակի համաձայն՝

|  |  |  |  |  |
| --- | --- | --- | --- | --- |
| Համարը՝ ը/կ | Անուն | UML կառուցվածք | Սահմանում | Նմանակ |
| 1 | 2 | 3 | 4 | 5 |
|  |  |  |  |  |

Սյունակ 1-ում նշվում է պարզունակ տիպի հերթական համարը։

Սյունակ 2-ում նշվում է պարզունակ տիպի անունը։

Սյունակ 3-ում նշվում է պարզունակ տիպը ներկայացնող UML կառուցվածքի անունը։

Սյունակ 4-ում բերվում է պարզունակ տիպի սահմանումը։

Սյունակ 5-ում նշվում է պարզունակ տիպի նմանակը։

Օրինակ՝

|  |  |  |  |  |
| --- | --- | --- | --- | --- |
| Համարը՝ ը/կ | Անունը | UML կառուցվածքը | Սահմանումը | Նմանակը |
| 1 | 2 | 3 | 4 | 5 |
| 1 | Ժամ | time | օրվա որոշակի ժամ՝ ԳՕՍՏ ԻՍՕ 8601-2001 ընդլայնված ձևաչափին համապատասխան | UN/CEFACT: CCDT: TimePoint |
| 2 | Տարի | gYear | Գրիգորյան օրացույցի տարի՝ ԳՕՍՏ ԻՍՕ 8601-2001 ընդլայնված ձևաչափին համապատասխան | — |
| 3 | Ամսաթիվ | date | Գրիգորյան օրացույցի ամսաթիվ՝ ԳՕՍՏ ԻՍՕ 8601-2001-ին համապատասխան | UN/CEFACT: CCDT: TimePoint |
| 4 | Ամսաթիվ և ժամ | dateTime | Գրիգորյան օրացույցի ամսաթիվ և օրվա ժամ՝ ԳՕՍՏ ԻՍՕ 8601-2001 ընդլայնված ձևաչափին համապատասխան՝ նշելով համաշխարհային ժամանակի համեմատ շեղումը | UN/CEFACT: CCDT: TimePoint |
| 5 | Երկուական | base64Binary | երկուական թվանշանների (բիթերի) վերջավոր հաջորդականություն | UN/CEFACT: CCDT: Binary |
| 6 | Օր | gDay | Գրիգորյան օրացույցի օր՝ ԳՕՍՏ ԻՍՕ 8601-2001-ին համապատասխան | — |
| 7 | Ամսվա օր | gMonthDay | Գրիգորյան օրացույցի ամսվա օր՝ ԳՕՍՏ ԻՍՕ 8601-2001-ին համապատասխան | — |

23. Տվյալների բազային տիպերի ցանկը բերվում է տվյալների բազիսային մոդելի նկարագրության մեջ՝ աղյուսակի ձևով՝ օրինակի համաձայն՝

|  |  |  |  |  |  |
| --- | --- | --- | --- | --- | --- |
| Համարը՝ ը/կ | Անունը (նույնականացուցիչը) | UML կառուցվածքը | Նկարագրությունը | Պարզունակ տիպը | Նմանակը |
| 1 | 2 | 3 | 4 | 5 | 6 |
|  |  |  |  |  |  |

Սյունակ 1-ում նշվում է տվյալների բազային տիպի հերթական համարը։

Սյունակ 2-ում նշվում է տվյալների բազային տիպի անունը։ Փակագծերում նշվում է տվյալների բազային տիպի նույնականացուցիչը։

Սյունակ 3-ում նշվում է տվյալների բազային տիպ հանդիսացող՝ UML կառուցվածքի անունը։

Սյունակ 4-ում բերվում է տվյալների բազային տիպի նկարագրությունը, ներառյալ՝

կիրառական եզրույթը.

տվյալների բազային տիպի սահմանումը.

տվյալների բազային տիպի արժեքների ոլորտը.

տվյալների բազային տիպի օգտագործման կանոնները (առկայության դեպքում).

ծանոթագրությունը (առկայության դեպքում).

Սյունակ 5-ում նշվում է այն պարզունակ տիպի անունը, որի վրա հիմնված է տվյալների բազային տիպը։

Սյունակ 6-ում նշվում է տվյալների բազային տիպի նմանակը (առկայության դեպքում)։

Օրինակ՝

| Համարը՝ ը/կ | Անունը (նույնականացուցիչը) | UML կառուցվածքը | Նկարագրությունը | Պարզունակ տիպը | Նմանակը |
| --- | --- | --- | --- | --- | --- |
| 1 | 2 | 3 | 4 | 5 | 6 |
| 1 | Բինարային տեքստ։ Տիպ (M.BDT.00001) | BinaryTextType | կիրառական եզրույթ՝ բինարային տեքստ սահմանում՝ երկուական ձևով ներկայացված տեքստային տեղեկատվություն արժեքների ոլորտ՝ երկուական օկտետների (բայթերի) վերջավոր հաջորդականություն օգտագործման կանոններ՝ «Բինարային տեքստ։ Տիպ» ՏԲՏ-ն օգտագործվում է կամայական ձևաչափով (MS Word, PDF և այլն) տեքստային փաստաթղթերը ներկառուցելու համար ծանոթագրություն՝ «Բինարային տեքստ։ Տիպ» ՏԲՏ-ն նախատեսված է առավելապես տեքստային ձևով տեղեկատվություն ներկայացնելու համար՝ ի տարբերություն «Գրաֆիկ։ Տիպ», «Նկար։ Տիպ», «Ձայն։ Տիպ» և «Վիդեո։ Տիպ» տիպերի, որոնք օգտագործվում են տեղեկատվությունը ներկայացնելու համապատասխան ձևերի համար | երկուական տվյալներ | UN/CEFACT: CCL: UDT000002 |
| 2 | Վիդեո։ Տիպ (M.BDT.00002) | VideoType | կիրառական եզրույթ՝ վիդեո սահմանում՝ դինամիկ տեսանելի պատկերների գրանցում թվային տեսքով երկուական նշանագրման (օկտետների) մեջ արժեքների ոլորտ՝ երկուական թվանշանների (բիթերի) վերջավոր հաջորդականություն օգտագործման կանոններ՝ «Վիդեո։ Տիպ» ՏԲՏ-ն օգտագործվում է բինարային վիդեոֆայլերի (տեսապատառիկների, տեսահոլովակների, տեսաֆիլմերի և այլն) ներկառուցման համար ծանոթագրություն՝ «Վիդեո։ Տիպ» ՏԲՏ-ն նախատեսված է տեղեկատվությունը հիմնականում դինամիկ (փոփոխվող) պատկերների տեսքով ներկայացնելու համար՝ ի տարբերություն «Գրաֆիկ։ Տիպ», «Նկար։ Տիպ», «Ձայն։ Տիպ» և «Բինարային տեքստ։ Տիպ» տիպերի, որոնք օգտագործվում են տեղեկատվությունը ներկայացնելու համապատասխան ձևերի համար | երկուական տվյալներ | UN/CEFACT: CCL: UDT000006 |

24. Տվյալների տիպերի (տվյալների ընդհանուր պարզ տիպերի, տվյալների ընդհանուր ագրեգացված տիպերի, տվյալների կիրառական պարզ տիպերի, տվյալների կիրառական ագրեգացված տիպերի) ցանկերը, ներառյալ՝ դրանց համատեքստային բնութագրերը բերվում են աղյուսակի ձևով՝ օրինակի համաձայն՝

|  |  |  |  |  |  |  |
| --- | --- | --- | --- | --- | --- | --- |
| Համարը՝ ը/կ | Անունը (նույնականացուցիչը) | UML կառուցվածքը | Նկարագրությունը | Սկզբնական տիպը (նույնականացուցիչը) | Նմանակը | Կարգավիճակը |
| 1 | 2 | 3 | 4 | 5 | 6 | 7 |
| ... |  |  |  |  |  |  |

Սյունակ 1-ում նշվում է տվյալների տիպի հերթական համարը, ինչպես նաև դրա համատեքստային բնութագրի հերթական համարը (համատեքստային բնութագրի համար՝ դրա առկայության դեպքում)։

Սյունակ 2-ում նշվում է տվյալների տիպի անունը։ Փակագծերում նշվում է տվյալների տիպի նույնականացուցիչը։ Համատեքստային բնութագրի համար նշվում է համատեքստային բնութագրի անունը։

Սյունակ 3-ում նշվում է տվյալների տիպը (համատեքստային բնութագիրը) ներկայացնող՝ UML կառուցվածքի անունը։

Սյունակ 4-ում բերվում է տվյալների տիպի (համատեքստային բնութագրի) նկարագրությունը, ներառյալ՝ կիրառական եզրույթը.

տվյալների տիպի (համատեքստային բնութագրի) սահմանումը. տվյալների տիպի արժեքների ոլորտը. բազմաքանակություն համատեքստային բնութագրի համարը. տվյալների տիպի օգտագործման կանոնները (առկայության դեպքում). ծանոթագրությունը (առկայության դեպքում)։

Սյունակ 5-ում նշվում է տվյալների այն սկզբնական տիպի անունը, որի վրա հիմնված է տվյալների տիպը (համատեքստային բնութագիրը)։ Փակագծերում նշվում է տվյալների սկզբնական տիպի նույնականացուցիչը։

Սյունակ 6-ում նշվում է տվյալների տիպի նմանակը (առկայության դեպքում)։

Սյունակ 7-ում նշվում է տվյալների տիպի կարգավիճակը (գործող, հնացած)։

Լրացման օրինակ՝

|  |  |  |  |  |  |  |
| --- | --- | --- | --- | --- | --- | --- |
| Համարը՝ ը/կ | Անունը (նույնականացուցիչը) | UML կառուցվածքը | Նկարագրությունը | Սկզբնական տիպը (նկարագրությունը) | Նմանակը | Կարգավիճակը |
| 1 | 2 | 3 | 4 | 5 | 6 | 7 |
| 1 | Բանկ\_Նույնականացուցիչ։ Տիպ (M.SDT.00128) | BankldType | կիրառական եզրույթ՝ բանկի նույնականացուցիչ սահմանում՝ ազգային կամ միջազգային վճարային համակարգում ֆինանսական հաշվարկների մասնակիցների նույնականացման կանոններով ձևավորված պայմանանշանների տող արժեքների ոլորտ՝ պայմանանշանների նորմալացված տող: Նվազ. երկարությունը՝ 1. Առավ. երկարությունը՝ 20 | ՏԸՊՏ «Նույնականացուցիչ։ Մինչև 20 պայմանանշան: Տիպ» (M.SDT.00092) |  | գործող |
| 1.1 | Նույնականացման մեթոդ։ Ծածկագիր | kindCode | կիրառական եզրույթ՝ նույնականացման մեթոդ սահմանում՝ բանկի նույնականացման մեթոդ բազմաքանակություն՝ 1 | ՏԸՊՏ «Բանկի նույնականացման մեթոդ\_Նույնականացուցիչ։ Տիպ» (M.SDT.00167) |  |  |
| 2. | Բանկային հաշիվ\_ Նույնականացուցիչ։ Տիպ (M.SDT.00141) | BankAccount IdType | կիրառական եզրույթ՝ բանկային հաշիվ սահմանում՝ իրավաբանական կամ ֆիզիկական անձի համար բանկի կողմից բացվող հաշվի նույնականացման կանոններով ձևավորված պայմանանշանների տող արժեքների ոլորտ՝ պայմանանշանների նորմալացված տող: Նվազ. երկարությունը՝ 1. Առավ. երկարությունը՝ 34 | ՏԸՊՏ «Նույնականացուցիչ։ Մինչև 34 պայմանանշան: Տիպ» (M.SDT.00170) | UN/CEFACT : CCL: UN02000007 | գործող |

25. Տվյալների տարրերի (տվյալների ընդհանուր պարզ տարրերի, տվյալների ընդհանուր ագրեգացված տարրերի, տվյալների կիրառական պարզ տարրերի, տվյալների կիրառական ագրեգացված տարրերի) ցանկերը բերվում են աղյուսակի ձևով՝ օրինակի համաձայն՝

|  |  |  |  |  |  |  |
| --- | --- | --- | --- | --- | --- | --- |
| Համարը՝ ը/կ | Անունը (նույնականացուցիչը) | UML կառուցվածքը | Նկարագրությունը | Տվյալների տիպը (նույնականացուցիչը) | Նմանակը | Կարգավիճակը |
| 1 | 2 | 3 | 4 | 5 | 6 | 7 |
|  |  |  |  |  |  |  |

Սյունակ 1-ում նշվում է տվյալների տարրի հերթական համարը։

Սյունակ 2-ում նշվում է տվյալների տարրի անունը։ Փակագծերում նշվում է տվյալների տարրի նույնականացուցիչը։

Սյունակ 3-ում նշվում է տվյալների տարրը ներկայացնող՝ UML կառուցվածքի անունը։

Սյունակ 4-ում բերվում է տվյալների տարրի նկարագրությունը, ներառյալ՝ տվյալների տարրի կիրառական եզրույթը. տվյալների տարրի սահմանումը. ներկայացման դասը.

տվյալների տարրի օգտագործման կանոնները (առկայության դեպքում). ծանոթագրությունը (առկայության դեպքում)։

Սյունակ 5-ում նշվում է տվյալների այն տիպի անունը, որով որոշվում է տվյալների տարրի արժեքների ոլորտը։ Փակագծերում նշվում է տվյալների տիպի նույնականացուցիչը։

Սյունակ 6-ում նշվում է տվյալների տարրի նմանակը (առկայության դեպքում)։

Սյունակ 7-ում նշվում է տվյալների տարրի կարգավիճակը (գործող, հնացած)։

Օրինակ՝

| Համարը՝ ը/կ | Անունը (նույնականացուցիչը) | UML կառուցվածքը | Նկարագրությունը | Տվյալների տիպը (նույնականացուցիչը) | Նմանակը | Կարգավիճակը |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| 1 | Բաժանորդային արկղ։ Նույնականացուցիչ (M.SDE.00013) | PostOfficeBo xld | կիրառական եզրույթ՝ բաժանորդային արկղի համար սահմանում՝ փոստային կապի ձեռնարկության բաժանորդային արկղի համար ներկայացման դաս՝ նույնականացուցիչ | Նույնականացուցիչ: Մինչև 20 պայմանանշան: Տիպ (M.SDT.00092) | UN/CEFACT : CCL: UN00000032 | գործող |
| 2 | Հասցե։ Տեքստ (M.SDE.00005) | AddressText | կիրառական եզրույթ՝ հասցեն տեքստային ձևով սահմանում՝ հասցեի՝ տեքստի տեսքով՝ ազատ ձևով ներկայացված տարրերի հավաքակազմ ներկայացման դաս՝ տեքստ | Տեքստ։ Մինչև 1000 պայմանանշան: Տիպ (M.SDT.00071) | UN/CEFACT : CCL: UN00004432 | գործող |
| 3 | Միության մարմնի ակտ։ Անուն (M.SDE.00204) | EAEUDocNa me | կիրառական եզրույթ՝ ակտի անվանում սահմանում՝ Միության մարմնի ակտի անվանում ներկայացման դաս՝ անուն | Անուն: Մինչև 500 պայմանանշան: Տիպ (M.SDT.00134) | UN/CEFACT : CCL: UN00000312 | գործող |
| 4 | Հաշվետվության ատրիբուտ։ Տեքստ (M.SDE.00184) | ReportAttribu teText | կիրառական եզրույթ՝ հաշվետվության ատրիբուտ սահմանում՝ հաշվետվության մասին լրացուցիչ տեղեկատվություն պարունակող՝ պայմանանշանների տող ներկայացման դաս՝ տեքստ օգտագործման կանոններ՝ օգտագործվում է հաշվետվության լրացուցիչ ատրիբուտները նշելու համար կամ միավորները, մասշտաբը, չափման մեթոդը և այլ ատրիբուտներ նշելու համար, որոնք հաշվետվության մեջ ճշգրտում են բոլոր ցուցանիշների արժեքները։ Ատրիբուտի տեսակը պետք է ներկայացվի համատեքստային բնութագրի օգնությամբ | Դիտարկման պարամետրի կամ ատրիբուտի արժեք\_Տեքստ։ Տիպ (M.SDT.00109) |  | գործող |

26. Տվյալների յուրաքանչյուր ագրեգացված տիպի (տվյալների ընդհանուր ագրեգացված տիպի, տվյալների կիրառական ագրեգացված տիպի) բաղադրիչների կազմի նկարագրությունը բերվում է աղյուսակի ձևով՝ օրինակի համաձայն՝

|  |  |  |  |  |  |
| --- | --- | --- | --- | --- | --- |
| Համարը՝ ը/կ | Անունը (նույնականացուցիչը) | Նկարագրությունը | UML կառուցվածքը | Բազմ. | Նմանակը |
| 1 | 2 | 3 | 4 | 5 | 6 |
|  |  |  |  |  |  |

Սյունակ 1-ում նշվում է տվյալների ագրեգացված տիպի բաղադրիչի հերթական համարը։

Սյունակ 2-ում նշվում է տվյալների կապված տարրի անունը։ Փակագծերում նշվում է տվյալների կապված տարրի նույնականացուցիչը։

Սյունակ 3-ում բերվում է տվյալների ագրեգացված տիպի բաղադրիչի սահմանումը։

Սյունակ 4-ում նշվում է տվյալների տարրը ներկայացնող UML կառուցվածքի անունը։

Սյունակ 5-ում նշվում է տվյալների ագրեգացված տիպի բաղադրիչի բազմաքանակությունը։

Սյունակ 6-ում նշվում է տվյալների ագրեգացված տիպի բաղադրիչի նմանակը։

Օրինակ՝

| Համարը՝ ը/կ | Անունը (նույնականացուցիչը) | Նկարագրությունը | UML կառուցվածքը | Բազմ. | Նմանակը |
| --- | --- | --- | --- | --- | --- |
| 1 | 2 | 3 | 4 | 5 | 6 |
| 1 | Երկրի ծածկագիր՝ հղում անելով տեղեկատուին (դասակարգչին)։ Ծածկագիր  (M.SDE.00162) | Երկրի ծածկագրային նշագիր | UnifiedCountryCode | 0..1 | UN/CEFAC Т: CCL: UN0000020 3 |
| 2 | Տարածք։ Ծածկագիր (M.SDE.00031) | վարչատարածքային բաժանման միավորի ծածկագիր | TerritoryCode | 0..1 | UN/CEFAC T: CCL: UN0000001 1 |
| 3 | Տարածաշրջան։ Անուն (M.SDE.00007) | Առաջին մակարդակի վարչատարածքային բաժանման միավորի անվանում | RegionName | 0..1 | UN/CEFAC T: CCL: UN0000093 5 |
| 4 | Շրջան։ Անուն (M.SDE.00008) | Երկրորդ մակարդակի վարչատարածքային բաժանման միավորի անվանում | DistrictName | 0..1 | UN/CEFAC T: CCL: UN0000222 0 |
| 5 | Քաղաք։ Անուն (M.SDE.00009) | Քաղաքի անվանում | CityName | 0..1 | UN/CEFAC T: CCL: UN0000001 3 |
| 6 | Բնակավայր։ Անուն (M.SDE.00057) | Բնակավայրի անվանում | SettlementName | 0..1 | — |
| 7 | Փողոց։ Անուն (M.SDE.00010) | քաղաքային ենթակառուցվածքի փողոցաճանապարհային ցանցի տարրի անվանում | StreetName | 0..1 | UN/CEFAC T: CCL: UN0000003 3 |
| 8 | Շենքի համար։ Նույնականացուցիչ (M.SDE.00011) | շենքի, մասնաշենքի, շինության նշագիր | ВuildingNumberld | 0..1 | UN/CEFAC T: CCL: UN0000002 0 |
| 9 | Տարածք։ Նույնականացուցիչ (M.SDE.00012) | գրասենյակի կամ բնակարանի նշագիր | RoomNumberld | 0..1 | UN/CEFAC T: CCL: UN0000002 3 |

27. Նախորդ տարբերակի նկատմամբ Միության տվյալների մոդելի (տվյալների բազիսային մոդելի, առարկայական ոլորտի տվյալների մոդելի) փոփոխությունների նկարագրությունը բերվում է աղյուսակի ձևով՝ օրինակի համաձայն՝

|  |  |
| --- | --- |
| Համարը՝ ը/կ | Նկարագրությունը |
| 1 |  |
| ... |  |

Սյունակ 1-ում նշվում է Միության տվյալների մոդելի (տվյալների բազիսային մոդելի, առարկայական ոլորտի տվյալների մոդելի) փոփոխության հերթական համարը։

Սյունակ 2-ում բերվում է Միության տվյալների մոդելի (տվյալների բազիսային մոդելի, առարկայական ոլորտի տվյալների մոդելի) փոփոխության նկարագրությունը։

Օրինակ՝

|  |  |
| --- | --- |
| Համարը՝  ը/կ | Նկարագրությունը |
| 1 | Տվյալների ընդհանուր պարզ տիպ «Սեռ\_ Ծածկագիր։ Տիպ» (M.SDT.00064)՝ «Արժեքների ոլորտ» ատրիբուտի արժեքը փոփոխվել է «Լատինական այբուբենի տառ։ Հնարավոր արժեքներ՝ F՝ իգական, М՝ արական»-ից «Ծածկագրի արժեք՝ կենսաբանական սեռերի տեսակների տեղեկատուին համապատասխան։ Նվազ. երկարությունը՝ 1. Առավ. երկարությունը՝ 5»–ի |
| 2 | Տվյալների ընդհանուր պարզ տիպ «Նկար։ Մինչև 1,5 Մբ։ Տիպ» (M.SDT.00201)՝ ավելացվել է |
| 3 | Տվյալների ընդհանուր պարզ տիպ «Տրանսպորտային միջոցի էկոլոգիական դաս։ Ծածկագիր։ Տիպ» (M.SDT.00202)՝ ավելացվել է |
| 4 | Տվյալների ընդհանուր պարզ տիպ «Տրանսպորտային միջոցի մակնիշ։ Ծածկագիր։ Տիպ» (M.SDT.00203)՝ ավելացվել է |
| 5 | Տվյալների ընդհանուր պարզ տիպ «Գործակից։ Ձևաչափ 20.4. Տիպ» (M.SDT.00187)՝ ավելացվել է |
| 6 | Տվյալների ագրեգացված տարր «Դասակարգման օբյեկտների խումբ՝ Մանրամասներ» (M.CDE.00069)՝ «Անուն» հատկության արժեքը փոխվել է «Համակարգման (դասակարգման) օբյեկտների խումբ՝ Մանրամասներ»-ի |